Dette er den varmeste dagen vi har hatt. Det er brutalt.
Jeg svetter og stinker.
Dessverre har løvene valgt det eneste stedet med skygge
på hele sletten, så vi må sitte ute i solen.
Med all denne ventingen må du huske
at hvis det var lett å se og filme,
hadde det ikke vært så spennende når det hele begynner.
Og denne gjengen… sover alle sammen.
Dere, løvene våkner!
Er du klar?
Jeg er Bertie. Jobben min er å filme dyr.
En jakt du sjelden ser.
Jeg tar jobben veldig alvorlig.
Se, jeg prøver å filme pingviner.
Jeg gikk glipp av det!
Det var nære på.
Jeg vil fortelle villmarkshistorier i en verden i rask forandring.
Det hørtes ut som en stor sprekk!
Dette er eventyrene mine.
Jeg reiser fra hjemmet mitt i England til South Luangwa nasjonalpark,
dypt i hjertet av Zambia.
Det er et av de siste stedene i Afrika der løver holder stand.
Nå setter vi i gang!
Solen har nettopp dukket opp over horisonten.
Vi er på vei til Luangwa-elven, som vi håper
vil bli åsted for en episk kamp mellom to gladiatorer.
Det er mer enn 30 løveflokker og tusenvis av bøfler her.
Det som gjør meg mest spent, og mest nervøs,
er at dyrene ikke leser manus, så jeg aner ikke hva som venter oss.
For å gjøre det vanskeligere er det også en kamp mot klokka.
Jeg har bare 30 dager.
30 DAGER
Mye planlegging og mange forberedelser krevdes for å komme så langt,
men nå har vi en måned til å finne og filme løvene.
Vi setter i gang!
Jeg har et supert team med meg.
Til nå er timingen vår perfekt.
Det har ikke regnet på seks måneder,
så elven er eneste redning for tørste løver og bøfler.
Hvis vi finner et sted der de møtes, er vi i mål.
Denne dronen er øynene mine fra oven.
Den er fin å filme med og kan hjelpe oss
å speide langs elven uten å forstyrre dyrene.
Jeg har ikke funnet løvene eller bøflene.
Men det jeg har funnet, er masse av alt annet.
Det er mange impalaer og elefanter, og de kommer alle til elven for å drikke.
På denne tiden av året dreier livet til alle dyrene seg om å komme til elven.
Den er som en stor magnet, det eneste stedet med vann.
Men regntiden er på vei, og når regnet er tilbake,
trenger ikke dyrene besøke elven lenger.
Vi må finne løvene og bøflene mens den fortsatt er målet deres.
Det er 195 km elv bare i denne parken.
Jeg må først velge et strekk på åtte km å lete langs.
Det må ha mange store strender der bøfler kan drikke,
og tredekke så løvene kan gjemme seg.
Men landet er fiendtlig og virker fast bestemt på å sabotere planene våre.
Først er det tornene…
Vi har punktert, så vi skal skifte hjul så raskt vi kan. Det er et kongelig "vi".
Kevin gjør det, jeg bare ser på.
28 DAGER IGJEN
Så er det insektene.
Vi har et lite bieproblem. Vil noen ha litt å drikke?
Jeg innså at det ikke er vanlige bier. Det er afrikanske morderbier.
Det hjelper ikke at jeg lett mister fokus.
26 DAGER IGJEN
Det er alltid viktig å huske å se opp.
Løver er ikke de eneste store kattene her. Se på leoparden.
Med overraskelser rundt hvert hjørne.
Litt flodhesttrafikk.
24 DAGER IGJEN
Søket etter løvene tar mer tid enn jeg hadde trodd.
Men vi finner spor.
Det er et godt tegn: løvespor.
Du ser store, brede flodhestspor, og så…
Hvor skal vi se? Her ja.
Å, det er fint. Et stort løvespor her.
Du kan se tærne og bakpoten.
De går den veien.
Så vi er på rett sted og reiser rett vei. Så tilbake til bilen og finn dem raskt.
Løvesporene fikk opp pulsen min.
Vi leter etter en flokk stor nok til å ta en bøffel.
Etter å ha lett i seks dager treffer vi jackpot.
Det er mange løver.
Jeg tror vi har funnet flokken vår.
De bare koser seg i skyggen under dette store treet.
Det er minst en ungdom,
men vi har også mange store, sterke hunner i sin beste jaktalder.
De ser ut som en gruppe forslåtte boksemestere.
Med ettersyn, ser jeg karakteristikkene or særpreget deres.
Sluggeren i midten, med arret ved munnen,
skal jeg kalle "Leppa". Jeg vedder på at hun har slåss mot bøfler.
Hører du det?
Det er en annen løve der. Jeg hører den rope.
Det gjør de bare hvis de har unger eller for å finne andre medlemmer av flokken.
Sånn ja.
Greit, stille og rolig, alle sammen.
Dæven, de er søte.
Du kan se de andre i flokken tenker:
"Hva i all verden er det?" Leppa har sett det før.
Hun er nok tante til ungene. Med tre munner til som må mates,
har familien absolutt behov for å jakte på bøfler.
Det er vanskelig å dra herfra.
Men vi må teste utstyret og ferdigstille planen.
Jeg kan føle at regnet kommer, så ingen tid å miste.
Jeg skal møte Sam, den andre kameramannen, og teste ideene mine.
Når løver jakter, jobber de som et team, så det må vi også gjøre.
Vi må kunne filme det som skjer
fra flere vinkler, som på et sportsarrangement.
Sams kamera har ufattelig avansert stabilisering.
Han kan filme en jakt, selv når vi kjører over humpete terreng.
-Det er et fint sted, som en scene. -Ja.
Sånn ja.
Vi skal jobbe på en måte som aldri er prøvd før.
Det hemmelige våpenet er en drone.
Tut og kjør. Vi begynner.
Dette er en av de mest utfordrende flyturene mine.
Dronen er fortsatt mer stillegående og manøvrerbar enn bilene på to tonn.
Hvor langt borte er de, Bert?
På andre siden av kløften.
Vi blir på denne siden, du drar dit.
Nå som løvene er på farten, er det godt å få øve seg.
Det er en skummel trasé å fly med dronen,
men det ser så kult ut.
Sam er der borte og følger dem på siden, og får forgrunnen med trærne som passerer.
Der er Leppa. Hun er en kraftig katt.
Hun har et stort følge.
Jeg ser én, to, tre, fire, fem, seks, sju, åtte.
Så mange munner å mette.
Det er nok derfor de leter etter bøfler og ikke annet bytte.
De trenger all den maten for å tilfredsstille en så stor flokk.
Men de er… veldig imponerende.
Greit, vi fant den perfekte flokken. Nå må vi vurdere hva vi skal gjøre.
Løvene har en fin, kjølig ibenholtlund å gjemme seg i
med utkikk over elven, så de kan angripe tørste byttedyr.
Vi må fortsatt finne bøflene.
Det er et område til nord som vi ikke har sett på enda.
Det ser lovende ut, så det er dit vi skal nå.
20 DAGER IGJEN
Greit, er dere klare?
Jeg lurer på når George er klar.
Det ser lovende ut.
En stor bøffelflokk.
Oppfattet.
Dette er bedre enn jeg hadde trodd.
Jeg sender opp dronen for å få en idé om hvor stor flokken er.
Denne flokken er enorm.
Se på det, de bare fortsetter.
Herfra kan jeg se dem på en helt annen måte.
De følger hverandre.
Det er et mønster i det de gjør.
De passer på de mest sårbare kalvene.
Se, rett der i midten.
Foran er det stifinnere som leder flokken.
De har nok sett noen løveangrep i sin tid.
Når du ser denne veggen med svart og horn,
ser det ikke ut som en bøling drøvtyggende planteetere.
Det ser ut som en hær som går i krigen.
De er så store.
De største oksene kan veie 680 kg.
Men de er også sterke nok til å kaste
en fullvoksen løve tre meter opp i luften.
Det er dette vi kom for å se, dette er den andre gladiatoren.
Hvis vi er på rett sted til rett tid,
blir dette litt av et sammenstøt.
Jeg har nå funnet både rovdyr og bytte,
og kan jobbe med planen min.
Bøflene er fortsatt åtte km fra løvene i ibenholtlunden,
men de går i riktig retning.
Det er en god sjanse for at de møtes.
Men det er løvene som avgjør alt.
Så jeg fokuserer på dem.
Det er på tide å begynne… å vente.
16 DAGER IGJEN
Hver dag blir varmere og fuktigere.
Dette regnet… er på vei.
Hvis det kommer tidlig, trenger ikke dyrene å besøke elven.
Da er leken over.
Jeg tror dette er den varmeste dagen til nå.
TEMPERATUR: 35 °C
Det er brutalt. Jeg svetter og stinker.
Dessverre har løvene valgt det eneste stedet med skygge
på hele sletten, så vi må sitte ute i solen.
Men all denne ventingen, må du huske,
vil gjøre den dramatiske hendelsen mer spesiell å overvære.
Hvis det var lett å se og filme,
hadde det ikke vært så spennende når det hele begynner.
Hvis det begynner.
Akkurat nå er det vanskelig å tro at noe skal skje.
Og denne gjengen… sover alle sammen.
Hvis løvene ikke beveger på seg,
kan jeg gi teamet en liten vekker.
Dere! Løvene har våknet!
Greit, det var litt slemt, men vi er i det minste klare
til å handle nå.
Stopp her. Det er en bavians varskurop.
Den har sett løvene, og nå advarer den alle andre om dem.
En gruppe impalaer kommer.
Den impalaen har sett dem.
Nå roper den varsku.
Impalaene vet at løvene er der,
de har ropt varsku, men de går fortsatt mot dem.
De trekkes så av vannet. De trenger vannet så mye
at de er villige til å gå mot løveflokken som de vet er der.
De går fortsatt.
Løvene kommer sikkert til å sette i gang nå.
Hvorfor beveget ikke løvene seg?
Det er mange impalaer som bare farer forbi dem.
Jeg bytter til dronen.
Jeg har en mor med kalv.
Ja, Leppa har sett dem.
Greit…
Det var ikke helt den episke bøffeljakten vi kom for,
men jeg har lært masse.
Jeg kunne se alle impalaene strømme forbi foran dem, og jeg tenkte:
"Hvorfor beveger de seg ikke?"
Da moren og babyen dukket opp,
tenkte løvene plutselig: "Greit, det er målet vårt."
Det så ikke ut som det var særlig vanskelig å fange.
En impalababy er knapt et mellommåltid for disse løvinnene.
De vil absolutt jakte igjen snart.
Det er vann på tre sider av ibenholtlunden. Det er åtet.
Men de foretrekker denne siden.
Kanskje fordi østavinden blåser lukten deres vekk fra drikkende byttedyr.
Løvene har funnet seg et veldig godt utgangspunkt for jakten.
De kan se alle dyrene som kommer ned for å drikke.
De ser også veldig tynne ut.
Jeg tror scenen er satt.
Impalajakten var over på et blunk.
Når bøflene kommer hit, vil ting gå fort.
Vi trenger så mye forvarsel som mulig.
Så jeg sender noen av de beste speiderne
tilbake for å følge med på flokken.
Nå er de bare fem km fra ibenholtlunden.
Vi kan ikke dra for langt fra løvene.
Mens jeg venter på neste oppdatering, skal jeg se på løveungene.
Mor flytter på dem, så lukten deres ikke legger seg på ett sted.
Hun vil ikke at fiender, som hyener, skal finne dem.
Hun kan ha brakt dem hit i munnen,
men nå ivrer de etter å utforske på egen hånd.
Det ser ut som moro, men denne leken gjør dem langt sterkere.
De kommer fra en familie ambisiøse jegere,
så det er også nyttig trening.
Mor har brakt dem helt ned til elven, det er en god nyhet for oss,
fordi det er det beste stedet for bøffeljakt.
At hun har brakt løveungene hit,
betyr at dette blir flokkens nye base.
Nå som jeg har et sted å følge med på, kan jeg bli kjent med løvefamilien
12 DAGER IGJEN
Ting ble nettopp interessant. Nå har vi noen hanner her.
Disse karene er så mye større og kraftigere enn hunnene.
Nå og da snur han seg og ser rett på oss.
Det er som han ser rett inn i sjelen.
Disse karene styrker flokken enormt.
Ikke noe bytte er trygt nå.
Dette kan bli interessant.
Det er en flokk elefanter langs skogkanten der.
De svirrer til høyre og venstre. Hvis de bestemmer seg for å drikke,
kan det bli veldig interessant.
For øyeblikket virrer de bare sakte rundt.
Der er det en baby!
Leppa tar det rolig.
Men den elefantbabyen er absolutt et mål.
Jeg har sett en løve ta en elefant tidligere. Det kan skje.
De har snudd og kommer hit.
Hun høres sint ut. Hun må ha sett dem.
Det er vanskelig å holde kameraet stille fordi hjertet mitt slår så hardt.
Ja, løvene har mottatt budskapet.
De trekker seg tilbake.
Se på det. Det er en av hannene. Selv hannene jages vekk.
Det er en interessant dynamikk her.
Selv om løvene kan ta ned svære dyr som bøfler og selv elefanter,
virker det som at om dagen, når vann er involvert,
bestemmer elefantene.
Elefantene har jaget vekk løvene, men jeg tror ikke de drar langt vekk.
Jeg skal til et av favorittstedene deres.
Jeg har kommet ned på stranden der løvene har tilbrakt
de siste par dagene ved elven, men de har dratt.
Når du tror at du har kommet inn hodet på dem,
at du begynner å forstå rutinen deres, overrasker de deg
og sier: "Nei, du aner ikke hva som skjer i hjernene våre."
Og så…
Tilbake til start.
Jo raskere vi finner dem, jo bedre.
En melding på radioen sier at bøflene er nær.
En jakt kan skje når som helst.
Når de ikke vil bli funnet, forsvinner løvene i landskapet.
Når vi finner dem, er det skumring.
Akkurat i det vi skal til å dra, er de plutselig energiske
og begynner å bevege seg, og de ser episke ut.
Det er Leppa. Hun har hele familien med seg.
De er klare til dyst.
De kan nok lukte bøflene. De skal garantert til elven.
Det hadde vært perfekt om det var tidligere på dagen.
Jeg er frustrert fordi det ser ut som de skal på jakt.
Dessverre må vi forlate dem siden vi ikke kan filme om natten.
Jeg føler at tiden og sjansene våre til å filme en jakt renner ut.
9 DAGER IGJEN
Denne morgenen er utsiktene enda dystrere.
Vi har funnet løvene, men de har allerede drept byttet.
Vi tror det er en bøffel, så vi er for sent ute.
Men det er verre enn det. Sams team har funnet et annet åtsel.
Det er veldig bra for løvene siden det betyr at de får mat.
Ikke bare gikk vi glipp av jakten,
det betyr også at de nå er mette.
Så vi må begynne å vente igjen.
For strategien min må flokken være sulten,
men med to vellykkede jakter på én natt
blir det neppe en ny jakt i dag.
Istedenfor å dvele ved tapte muligheter
drar jeg ned elven for å se et utrolig konserveringsprosjekt.
Løvene virker uovervinnelige, men tap av habitat, krypskyttere og troféjakt
har nesten utryddet dem.
For å beskytte dem har noen løver i parken
et halsbånd, så forskere kan spore dem med satellitt.
Den er klar til bruk.
De to pipene indikerer at den er tilkoblet.
ZAMBIAS ROVDYPROGRAM
Den bør fungere fra nå av.
Thandi er sjefen.
At vi regelmessig kan finne disse dyrene, gir oss mulighet til å beskytte dem
fra trusler som snarer som kan være farlige eller dødelige.
Som du vet, er de veldig sosiale dyr.
Der løven går, går resten av flokken også.
Ett dyr får en enhet som dette,
men resten av flokken drar også nytte av den.
De har latt meg bli med dr. Mwamba Sichande
for å se hvorfor halsbåndene er så viktige.
Én, to, tre, fire, fem, seks, sju. Det er mange løver!
Nå prøver Mwamba og Henry å finne ut
hvilken løve de skal bedøve og sette halsbåndet på.
Mwamba hadde et bra skudd. Det traff henne rett over skulderen.
Hvor lang tid tar det før bedøvelsen virker?
Fem til ti minutter.
Jo lenger dyret er bedøvet, jo større er sjansen for komplikasjoner.
Så teamet jo jobbe raskt.
Å filme løver på nært hold er en ting.
-Hansker. -Hansker.
Men jeg har aldri vært så nær at jeg måtte ha på hansker.
Vi sjekker om halsbåndet passer.
Jeg må løfte hodet for å gjøre det, og det er tungt.
Ved å samle data som DNA kan forskerne finne ut
om denne løven likner de andre som har fått halsbånd.
102,1. Dette er forklørne.
Jøss.
Ser du hvor stor den er?
-Den er så stor! -Den er massiv.
Alle tennene ser bra ut.
Hun er fortsatt ung, og du kan se at alle tennene ser bra ut.
Det har gått rundt 43-44 minutter siden pilen gikk inn.
Vi vil ikke være her når hun våkner.
Overhodet ikke.
På tide å dra.
Halsbåndene har reddet 47 løver fra snarer.
De løvene fikk så 217 løveunger.
Nå som adrenalinet begynner å gå ned fra nærkontakten,
tenker jeg at i en perfekt verden hadde vi ikke trengt halsbånd på løver.
Én dag kan dette halsbåndet redde løvinnens liv.
Det er noe eget.
Etter dette er jeg mer bestemt på å finne løveflokken vår.
Hvis regnet kommer tidlig, er det over.
Jeg håper at løvene har sovet av seg effekten av kjempemåltidet.
6 DAGER IGJEN
Løvene er i jaktmodus igjen. De har festet fokus på noe.
De går inn i det buskaset.
Vi må komme oss foran dem og se hva de har funnet.
Ingenting, de bare vandrer.
Oppfattet.
Vinden tiltar.
Løvene har gått fra jaktmodus til "lete etter ly"-modus.
De har mistet fokus på hva det nå var de jaktet på.
Jeg tror de skal finne et stort tre og sitte under.
Jeg tror vi klarer å holde følge.
Værapper fungerer ikke så bra her ute,
så jeg sender opp dronen for en oppdatering.
Ja, jeg ser en vegg av vann.
Jeg flyr tilbake. Det er skremmende.
Jeg er vant til yr, som brite.
Men disse afrikanske regnskurene er noe annet.
Sportsmodus aktivert, kom tilbake hit.
Vi håper å bare filme litt bevegelse.
-Vil du filme løvene i regnet? -Ja.
-Det er målet. Kult. -Ja.
Det er kanskje sprøtt å filme løver i regnet, men kameraene klarer seg.
Tror jeg.
Her kommer regnet.
Landcruiserne er designet til å holde solsteiken ute,
ikke styrtregnet.
Hvis dette varer lenge, kan vi ikke filme mye mer.
Det er vanskelig å se den lyse siden, men jeg skal prøve.
Det virker som regnet roer seg, det er bra.
Bakken er så tørr at forhåpentligvis vil regnvannet
bare trekkes ned i bakken.
Det blir ikke pytter som bøflene kan drikke fra særlig lenge.
Om et par dager vil dette nullstilles.
Det vil bli tørt, og bøflene vil bevege seg…
Torden. …som vanlig. Men det er en påminnelse om at tiden går.
Vi må fullføre dette før det store regnet kommer.
Det skikkelige regnet kommer, og alt endres.
Solen har hoppet frem igjen.
De virker like lettet som meg over at det ikke er brennende varmt.
Regnet kjølte alt ned, og nå er det tid for å slappe av og leke.
Disse løvene plages ikke av regnet i det hele tatt.
Men det gjør det mye vanskeligere å følge dem.
Lek og moro etter regnet.
Det er sprøtt. En stor, men kort, regnskur.
Jorden går fra å være veldig humpete og fæl når den er tørr
og blir glatt og fæl når den er våt.
Snart, med litt mer regn vil disse veiene bli ufremkommelige.
Selv om vi vet hvor bøflene og løvene er,
vil vi ikke kunne nå dem.
-Er ikke det sant, Kevin? -Jo da.
Jeg er glad stormen har flyttet seg.
Men jeg liker ikke det den har etterlatt seg.
To dager med solskinn har gjort jorden hard som leire.
Det gjør søket ette løvene og bøflene enda mer ukomfortabelt.
4 DAGER IGJEN
Nydelig vei, Kevin!
Denne svarte, løse jorden er full av enorme hull.
Fotavtrykk etter elefanter og flodhester har tørket og blitt helt harde.
De gjør veiene elendige å kjøre på.
Sølen forårsaker også store problemer for den andre bilen med Sam og Adrian.
Fint, hvis jeg presser dem inn…
Så vi har flyttet oss rundt, og i mellomtiden
har en skrue falt ut fra understellet.
Hvis vi drar som det er, lar vi et kamera til 500 000 pund dingle fra to små skruer.
Vi må ha en plan for å prøve å fikse dette.
På afrikansk vis.
En av Sams gamle skolisser er bedre enn ingenting.
Selv om det ser skjørt ut.
Vi må brenne disse flassete endene, Sam.
Har du lighter, fyrstikker?
Jeg har ikke lighter, men jeg har stål og flint.
Litt elefantbæsj i nærheten er tennveden de trenger.
Så mye gress i elefantbæsj.
Det lukter faktisk godt.
To fyrer bruker bæsj til å fikse et kamera.
-Tror du det fikser det? -Ja, det henger fast.
Jeg håper de er ferdige snart, for det hele begynner nede ved elven.
Bøflene er her, løvene er her, men ikke resten av teamet.
Adrian, mottar du?
Mottatt, kjør på.
Bøflene er her. Hvor er dere?
Vi kjører langs ibenholtlunden, vi hadde et teknisk problem.
Bøflene drikker. Kom så raskt dere kan
Mottatt, kommer så raskt vi kan.
Dette kan være øyeblikket vi har ventet på.
Bøflene er på vei, og løvene er der nede.
Uker med venting og svette og…
…stress koker ned til…
…det neste kvarteret, som er nokså skummelt.
Greit, sannhetens øyeblikk.
Løvene angriper ikke før bøflene har drukket.
Bøflene er mye langsommere da, med 50 kg vann i seg.
Det har ikke sett bedre ut enn dette. Det skjer over et stort område.
Jeg blir her og bruker dronen, mens Sams team går nærmere.
Oppfattet. Vi er snart der.
Greit, jeg har bøflene, og de går langs vannkanten og drikker.
Jeg håper at bøflene går tilbake og forbi oss.
Løvene er øverst i kløften.
Vi ser to-tre, kanskje fire, herfra.
Kanskje dere ser flere nedenfra.
Ja, vi ser mange løver hos oss, til høyre.
Hva gjør løvene?
Løvinnene reiser seg og går mot bøflene.
Hannen forholder seg rolig.
Første hunn er voksen, andre hunn er voksen.
Det ser ut som vi har hovedjegerne her.
Bøflene gjør seg ferdige med å drikke.
Lederne av flokken går tilbake opp på stranden.
Nå en løve som Leppa går sånn, planlegger hun å drepe.
Dæven, de har så bra stil.
Se på den enorme veggen i svart de går mot.
De tenker: "Ja, vi skal angripe dette."
Jeg ser de første hornene.
Løvenes taktikk fungerer.
Bøflene har bare én vei gjennom.
De tar kampen til løvene. Se på det!
De angriper.
Bøflene bare farer forbi løvene.
Å, bøffelen er nede.
De har den.
Nei, de mistet den.
-De ser etter en annen. -To løver angriper en.
De er på.
Dette kan være slutten.
Den stakk av. Hvordan klarte den det? Den hadde to løver på seg.
En har en kalv, men er alene.
De andre løvene er ikke rundt den. Resten av flokken kommer.
Løven var oppå den bøffelen.
Jeg tenkte det var over for den kalven.
Resten av flokken kom tilbake og jaget vekk løven.
Bøflene har snudd.
De nærmer seg bøffelflokken bakfra.
En løve setter på gassen.
Den farten!
Den satte på bremsene.
Løvene må prøve å velge seg et dyr som strever.
Bøflene liker ikke det.
Se som de snur seg mot løvene.
En etter en vender bøflene seg mot løvene.
Løven har nesten… En bøffel tok nesten løven.
Så du det sparket til ansiktet?
Jeg tror det er over, og at løvene mislyktes.
De ville så gjerne, og det var så mange.
Fikk du noe godt? Noe i fokus, Sam?
Jeg håper det var i fokus. Det var ganske utrolig
å se det i flokken. Hvordan var det fra luften?
Ja, jeg følte at jeg så noe som jeg ikke skulle ha lov til.
Dessverre klarte de ikke å ta en.
Jeg svettet så mye i bilen.
Hvordan det føles å løpe etter en bøffel, aner jeg ikke.
Hvorfor ikke komme ut og prøve?
Tja, nei.
Jeg har vært heldig nok til å se mange ulike dyr jakte på andre dyr.
Jeg har aldri sett et byttedyr oppføre seg så aggressivt mot rovdyret.
Jeg har frysninger.
Det gikk ikke som løvene planla.
Men det gikk som vi ville. Med litt flaks
og flere kameraer klarte vi å filme forskjellen mellom tap og seier.
Et feilsteg fra en av sidene ville betydd døden.
Jeg forventet ikke den reaksjonen fra bøflene.
Samarbeidet deres var bedre enn løvenes.
I dette tilfellet hadde de overtaket.
Det får meg til å respektere løveflokken enda mer.
De dominerer ikke miljøet. De får ikke alt som de vil.
De kjemper like mye som alle andre her.
Etter å ha tilbrakt én måned med dem
er jeg enda mer importert over dem.
Jeg håper de får anledning til å lykkes.
Vi har sett løver i denne kløften før, så vi bare stoppet for å se.
Vi hørte at det raslet i buskene. Jeg tenkte det bare var
små bietere som fanget insekter.
Men jeg kan så vidt se en liten hale.
Det er ikke de samme løveungene. De er enda mindre, enda yngre.
Denne kan knapt gå.
Den bare snubler rundt. Villmarken er vill.
Når du tror at du har forstått alt,
gir den deg enda en gullklump.
Alt vi har sett her, løvene som jakter bøflene,
disse små løveungene og de andre, er enda mer imponerende
når du innser at løver er i fare over hele Afrika.
Det er bare rundt 20 000 igjen.
Jeg ble først nylig klar over det,
men det er færre løver enn neshorn igjen i Afrika.
Jeg håper at med de utrolige menneskene
vi jobbet med her, kan vi unngå at løvene blir fanget i snarer,
at vi kan motvirke andre trusler mot dem.
I dette beskyttede området ser vi at løvene vil trives.
De vil få mange løveunger.
De vil fortsette å delta i denne episke kampen mot bøflene.
OPPDATERING…
Etter at vi fullførte filmen, sluttet signalet fra halsbåndet
vi festet, å bevege seg.
Zambias rovdyrprogram dro for å etterforske
og fant at et annet medlem av flokken var fanget i en snare.
Hun var knapt i live.
Takket være halsbåndet kunne de fjerne snaren
og behandle sårene før de satte henne fri.
Tekst: Viljar Soiland